L 25/76
SL
Uradni list Evropske unije
27.1.2023
Pregled ciljev glede stroškovne učinkovitosti za navigacijske službe zračnega prometa na terminalih (38)
V zvezi z letališči, ki spadajo na področje uporabe Izvedbene uredbe (EU) 2019/317, kot je določeno v členu 1(3) in (4) navedene uredbe, je Komisija dopolnila svojo oceno ciljev glede stroškovne učinkovitosti na rutah s pregledom ciljev glede stroškovne učinkovitosti za navigacijske službe zračnega prometa na terminalih v skladu s točko 2.1(c) Priloge IV k Izvedbeni uredbi (EU) 2019/317.
Ugotovljeno je bilo, da navedeni cilji ne vzbujajo pomislekov v zvezi s Francijo.
Pregled sistemov spodbud iz člena 11 Izvedbene uredbe (EU) 2019/317, ki dopolnjuje oceno ciljev glede zmogljivosti, ki jo opravi Komisija (39)
V skladu s točko 2.1(f) Priloge IV k Izvedbeni uredbi (EU) 2019/317 je Komisija dopolnila svojo oceno ciljev glede zmogljivosti s pregledom sistemov spodbud iz člena 11 Izvedbene uredbe (EU) 2019/317.
Komisija je v zvezi s tem proučila, ali predlagani sistemi spodbud izpolnjujejo vsebinske zahteve iz člena 11(1) in (3) Izvedbene uredbe (EU) 2019/317.
(40)
Komisija je v Izvedbenem sklepu (EU) 2022/728 ugotovila, da mora Francija revidirati svoje sisteme spodbud za doseganje ciljev glede zmogljivosti na terminalih in na rutah, tako da bi bila največja finančna neugodnost, ki izhaja iz navedenih sistemov spodbud, določena na ravni, ki bistveno vpliva na tvegane prihodke.
Vendar Komisija ugotavlja, da Francija v primerjavi z osnutkom načrta izvedbe FABEC, predloženim leta 2021, in revidiranim osnutkom načrta izvedbe FABEC, predloženim 13. julija 2022, ni spremenila navedenih sistemov spodbud.
(41)
Glede na uvodno izjavo 40 Komisija zato ugotavlja, da sistemi spodbud iz revidiranega osnutka nacionalnega načrta izvedbe še vedno vzbujajo pomisleke.
Komisija zato ponovno poudarja svoje stališče, da bi morala Francija v povezavi s sprejetjem končnega načrta izvedbe v skladu s členom 16, točka (a), Izvedbene uredbe (EU) 2019/317 revidirati svoje sisteme spodbud za doseganje ciljev glede zmogljivosti na terminalih in na rutah, tako da bi bile največje finančne neugodnosti, ki izhajajo iz navedenih sistemov spodbud, določene na ravni, ki bistveno vpliva na tvegane prihodke, kot se to izrecno zahteva s členom 11(3), točka (a), Izvedbene uredbe (EU) 2019/317, kar bi po mnenju Komisije moralo privesti do največje finančne neugodnosti, ki je enaka ali višja od 1 % ugotovljenih stroškov.
SKLEPNE UGOTOVITVE
(42)
Komisija na podlagi zgoraj navedenega ugotavlja, da so cilji uspešnosti iz revidiranega osnutka nacionalnega načrta izvedbe, ki ga je predložila Francija, skladni z vseevropskimi cilji uspešnosti –
SPREJELA NASLEDNJI SKLEP:
Člen 1 Cilji uspešnosti iz revidiranega osnutka načrta izvedbe, ki ga je Francija predložila 28. oktobra 2022 v skladu z Uredbo (ES) št.
549/2004, navedeni v Prilogi k temu sklepu, so skladni z vseevropskimi cilji uspešnosti za tretje referenčno obdobje iz Izvedbenega sklepa (EU) 2021/891.
Člen 2 Ta sklep je naslovljen na Francosko republiko.